Vera Gedroitz

Vera Ignátievna Gedroitz,Bere abizena Gedroyts, Gedroitz, Gedroits, Giedroyic, etab. bezala transliteratuta dago. idazle ezizena Sergei Gedroitz (errusieraz: Ве́ра Игна́тьевна Гедро́йц; Kiev, Errusiar Inperioa, 1870ko apirilaren 7a – ibidem, Errusia, 1932ko martxoa) Errusiako Printzesa, medikua, zirujaua, irakaslea eta idazlea izan zen. Errusiako lehen emakume zirujaua izan zen. Gudu-frontean sabeleko zauriak tratatzeko laparotomia aplikatzen aitzindaria izan zen. Munduko lehen emakume irakasle zirujauetako bat ere izan zen. Gainera, prosazko idazlea eta poeta izan zen.

 Bizitza 
Gedroitz Lituaniako familia noble batekoa zen, Giedroyic familiakoa, eta Radziwiłica familia ospetsuenarekin partekatzen zuen bere jatorria. Slobodishen (Oriol oblasta) jaio zen, giro errusiartu batean. Kirurgia ikasi zuen Lausanako Unibertsitatean (Suitza), Cesar Roux irakaslearen klinikan. 

Ikasketekin jarraitu nahi zuen, baina Errusian ezin zuenez, San Petersburgoko lagun batekin, Nikolai Belozerovekin, komenentziako ezkontza bat hitzartu zuen Gedroitsek. Gedroits argi eta garbi lesbiana zen arren, bera eta Belozerov elkarrekikotasunean bizi ziren, elkar ikusten zuten sarri eta elkarrekin bidaiatzen zuten. Lausanako Unibertsitatean sartu zen, eta César Roux irakaslearen klinikan kirurgialari gisa trebatu zen. 1898an graduatu zen. Medikuntza eta Kirurgian Doktore titulua lortu zuen.

 Lan ibilbidea 
Gurasoen gaixotasunak eta ahizparen heriotzak, 1900 urtean Errusiara itzultzera eraman zuten Gedroitz.

Gerra errusiar-japoniarrean laparotomian egin zuen lanak arrakasta handia lortu zuen lehenengoetakoa izan zen. Horren ondorioz, Errusiako armadak prozedura hartu zuen eta sabeleko zauri sarkorren tratamendu zuzenaren prozedura aldatzearen arrazoia izan zen.

1909 urtean, Gedroitz Tsárskoye Selóko gorteko ospitalera eraman zuten, eta han familia inperialeko zirujau lanetan jardun zuen. Sasoi horretan poeten gremioarekin bat egin zuen, bere poemak Sergei Gedroitz izengoitiaz argitaratuta.

Otsaileko Iraultzaren ostean, ez zuen Tsárskoye Selótik ihes egin, bere senide askok egin zuten bezala. Lehen Mundu Gerran frontean lan egin zuen, baina azkenean jaioterrian, Kieven, finkatu zen, bere bikotekidearekin, Maria Nirod kondesarekin.

Gedroitzek aktiboki lan egin zuen eta lan zientifikoak idatzi zituen Medikuntzaren hainbat arlotan, hala nola onkologian, kirurgia pediatrikoan eta endokrinologian. 1921 urtean Kieveko Medikuntza Institutuan irakasten hasi zen. 1923 urtean katedradun izateko hautatu zuten eta 1930 urtean kirurgia fakultateko dekano postua lortu zuen.
 Legatua 
Gedroitsek XX. mendearen hasieran ezarritako prozedura medikoak desafiatu zituen eta sabeleko zaurien tratamenduan izan zuen arrakastak nazioarteko politika mediko militarra aldatzen lagundu zuen. Gudu-frontean sabeleko zauriak tratatzeko laparotomia aplikatzen aitzindaria izan zen. Errusiako lehen zirujauetako bat izan zen, eta kirurgiako katedradun izatera iritsi zen lehen emakumea, mediku militar gisa lan egin zuen lehen emakumea, eta jauregi inperialean mediku lanetan jardun zuen lehen emakumea.

 Hautatutako lanak 

 Argitalpen zientifikoak 
1928an berak egindako balorazioaren bidez, Gedroitsek 58 artikulu zientifiko argitaratu zituen, kirurgia orokorrari buruzko artikuluak eta testuliburuak barne, baita aurpegiko eta hortzetako berreraikuntzak, landa-lan militarra eta kirurgia pediatrikoa ere. Bere lan gehienak errusieraz argitaratu ziren, nahiz eta batzuk frantsesez, alemanez edo suedieraz argitaratu ziren.








 Literatur argitalpenak 
Razumnik Ivanov-Razumnik-en artxiboetan, Gedroits-en autobiografia fikzionatuen bilduman, Жизный (Bizitza), lau liburuki argitaratu zirela baieztatu zen: The Little Caftan, The Pole (jatorri poloniarreko pertsona bezala), The Separation eta Shaman. Tornado liburuki argitaragabea ere aurkitu zuten artxibo horretan. Gedroitsek Irina Avdiyevari utzitako efektu pertsonalen artxiboan, amaitu gabeko poema bat zegoen, Великий Андрогий (старений Доссий илья), Androgyne handia (Dosifs edo Darya zaharrak) eta Кускски клей (Pieces of people) prosazko artikulu bat, baita eskolako koaderno bat eta 1914ko bi egunkari ere bai. 

 Гедро́йц (Gedroits), Сергей (Sergei) (1910). Стихи и сказки [Poemak eta ipuinak] ( Russian). St. Petersburg, Russia: Русскай скоропопулярный. 1910
 (errusieraz) Gedroitz S.,  [« Fabrikako mediku baten bizitzako idatziak »], Saint-Pétersbourg, Светлый луч,‎ 1910.
 (errusieraz) Gedroitz S.,  [« Kimina »], Saint-Pétersbourg, Издание цеха поэтов (Édition de l'atelier des poètes),‎ 1913.
 (errusieraz) Gedroitz S.,  [« Txinako kontakizunak »], Saint-Pétersbourg, Заветы,‎ 1913.
 (errusieraz) Gedroitz S.,  [« Aingeru Gorria »], Saint-Pétersbourg, Заветы,,‎ 1914.
 (errusieraz) Gedroitz S.,  [« Don Juan »], Saint-Pétersbourg, Альманах муз,,‎ 916.
 (errusieraz) Gedroitz S.,  [« Récits de Galicie »], Petrograd, Знамя Труда,‎ 1918.
 (errusieraz) Gedroitz S.,  [« Kaftana»], Leningrad, Издательство писателей в Ленинграде,‎ 1930.
 (errusieraz) Gedroitz S.,  [« Plaine »], Leningrad,‎ 1931.
 (errusieraz) Gedroitz S.,  [« Adskripzioa »], Leningrad,‎ 1931.

 Aintzatespenak 

 Fokinoko (Briansk) ospitalea bataiatu zuten Gedroitsen omenez, eta haren oroimenez plaka oroigarri bat jarri zuten Pushkinen dagoen Tsarskoe Alor jauregiko ospitale zaharraren aurrean.

 Oharrak 

 Erreferentziak 

 Bibliografia 
 "Princess Vera Gedroits: military surgeon, poet, and author." 5. BMJ. British medical journal [0959-8138] Bennett urtea: 1992

 Kanpo estekak 
 Medikuntzari egindako ekarpenak ()
 Biografia narod.ru (errusieraz)

Kategoria:Kievtarrak
Kategoria:Kieven hildakoak
Kategoria:Errusiako medikuak
Kategoria:Emakume medikuak
Kategoria:Emakume zirujauak
Kategoria:Emakume aitzindariak
Kategoria:Errusiako irakasleak
Kategoria:Emakume irakasleak
Kategoria:Errusiako idazleak
Kategoria:Emakume idazleak
Kategoria:Errusiako poetak
Kategoria:Emakume poetak
Kategoria:Errusierazko idazleak